BJC บวกกว่า 3% โบรกฯ คาดกำไร Q3/59 โตแกร่ง
BJC บวกกว่า 3% ล่าสุด ณ เวลา 10.31 น. อยู่ที่ 49บาท บวก 1.50 บาท หรือ 3.16% สูงสุดที่ 49.25 บาท ต่ำสุดที่ 47.75 บาท ด้วยมูลค่าซื้อขาย 319.73 ล้านบาท ด้าน บล.เมย์แบงก์ กิมเอ็ง (ประเทศไทย) แนะสะสม ชูเป้า 52 บาท คาดกำไร Q3/59 โตแกร่ง หลังมีกำไรพิเศษจากอัตราแลกเปลี่ยนราว 1 พันลบ.
19 ต.ค. 2559

ผู้สื่อข่าวรายงานว่า ราคาหุ้นบริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 10.31 น. อยู่ที่ 49.00 บาท บวก 1.50 บาท หรือ 3.16% สูงสุดที่ 49.25 บาท ต่ำสุดที่ 47.75 บาท ด้วยมูลค่าซื้อขาย 319.73 ล้านบาท ขณะที่ดัชนีหุ้นไทยโดยรวมบวก 0.07%
 
ขณะที่ บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำสะสม BJC ราคาเหมาะสม 52.00 บาท โดยคาดว่ากำไรสุทธิไตรมาส 3/59 จะเติบโตสูงทั้งเทียบช่วงเดียวกันของปีที่แล้วและเทียบไตรมาสที่แล้วเนื่องจากจะมีการบันทึกกำไรพิเศษจากอัตราแลกเปลี่ยนราว 1 พันล้านบาท จากการชำระคืนหนี้สกุลยูโร ขณะที่ Norm Profit คาดว่าจะเติบโตเทียบช่วงเดียวกันของปีที่แล้วและเทียบไตรมาสที่แล้วเช่นกัน เป็นผลมาจากการปรับโครงสร้างธุรกิจของ BIGC ส่งผลให้อัตรากำไรดีขึ้น และดอกเบี้ยจ่ายลดลงจากการคืนหนี้ระหว่างไตรมาส
นอกจากนี้มี Catalyst รออยู่ เนื่องจากคาดว่ามีโอกาสถูกเพิ่มเข้าสู่ดัชนี MSCI Thailand ซึ่งจะประกาศในช่วงวันที่ 15 พ.ย.ตามเวลาประเทศไทย
ทั้งนี้คาดกำไรสุทธิปี 2560 เติบโตสูงถึง 85.6% เทียบช่วงเดียวกันของปีที่แล้วเป็น 6.59 พันล้านบาท ขยายตัวสูงสุดในกลุ่มค้าปลีก และ Valuation ยังถูก ซื้อขายที่ PBV2560 เพียง 1.7 เท่า ต่ำกว่าค่าเฉลี่ยของกลุ่มที่ 3.8 เท่า และหุ้นหลักในกลุ่ม เช่น CPALL 9.9 เท่า, HMPRO 6.7 เท่า และ GLOBAL 3.1 เท่า